English: Thank you for the questions and the comments, and in particular your opening and the recognition of the contribution of our staff in what is still the most testing time of the year. I'll start with your final points on the flu season. On the vaccine, we always work with partners across the UK in trying to order and agree on the most appropriate form of vaccine for the most likely strain. With the different strains that exist in the flu season each year, there is always an element of trying to understand what that should be, but we make those choices sensibly and carefully as healthcare systems - there isn't a particular difference, as it were, between different nations. And it's still the case that the flu vaccine is the most effective protection people have against flu before the flu season, and, actually, part of my concern is that, every year, somebody says that the flu vaccine isn't at all effective. So, we do need to encourage greater take-up, which goes back to your point about encouraging greater take-up amongst health and care staff on the front line, as well as at-risk members of the public. Because I have had a previous kidney condition, I am in an at-risk group myself, so I have the flu vaccine every year. So, I don't just have someone stick a needle in my arm in a community pharmacy for the sake of a photo op; I actually do need the jab myself as well. And it's something we can do in a small role, demonstrating some leadership. But, this year, actually, we started with a campaign fronted by the then Minister for public health. We've actually seen an increase in take-up across health and care staff, so I look forward to seeing what the final figures are, and then to see what further improvement we need to make, because there is absolutely no pretence that where we are in terms of staff take-up in particular is adequate or we'd like to say that the situation is resolved, because it certainly is not. I've seen for myself at first hand the closures and reduction in capacity that the flu outbreak has meant. When I was in Wrexham Maelor A&E recently, they were closing off an area because they had three confirmed flu cases in there. So, it does affect real capacity within the service, and there's a knock-on impact from that through the front door and the back as well. I guess that takes me to your point about transfers of care, then, as well. Because part of what we need to do is to think about how we actually get people out of the hospital part of the system when they no longer need to be there. That's why the anticipatory part of those models of care matters. The Ynys Môn model really matters, because a lot of that is about keeping people in their own homes, as well as about getting them out. That's why it's a good thing that, in the last year, we've had a good record on delayed transfers of care, but there's much more still to do. But the £10 million that I have announced today to go into the social care system should help us to get people out of the hospital system and into a more appropriate point for their care to take place, because we recognise that, at any point, we've had 300 to 400 medically fit people across the system. And, actually, if you could release those people to go back into their own homes, where they'll need support, then actually we'd have a much greater amount of capacity for people who do need a hospital bed. That would reduce waits, be a more appropriate way to deliver care, and deliver dignity and appropriateness, and we're likely to see better outcomes as well. So, we need to be looking at investing in different parts of our system at points in time, and it's also why the teams that I talk about - if you like, the community rehab and community resource teams - are a really important part of that as well. On out of hours, there is a mixed picture. It's been fragile in different parts of the country at different points of time, and, again, there's no point in pretending that that is a fixed issue. I think 111 still gives us the best model moving forward to help fix some of that out-of-hours challenge across the country, and there's something there about that helping to manage and underpin the out-of-hours service rather than wholly replacing it. And if you look at what's happened in Swansea, Neath Port Talbot and, indeed, Carmarthenshire, we've seen a real improvement there as well. So, there'll be more to come, and I'll be utterly transparent with the Chamber again as we have that evaluation and the step forward in 111 and its further roll-out. Just on your point about the evaluation of winter and, in particular, I think, about bed capacity, well, we've introduced about 400 extra beds across our system - so, if you like, the size of a normal-sized district general hospital. And yet, still we recognise real challenges in capacity across the whole system. So, in the evaluation of winter that we'll undertake with the Royal College of Emergency Medicine and others, we'll need to look again at what's happened this winter, how successful that has and hasn't been at various points in time and, I think, at where we need extra capacity across our system, whether that's extra capacity in the hospital part of the system with the staff that we need to have to do that, or whether, actually, if we had extra beds, we'd simply fill them up with more people and not improve flow across our system as well. That's where we need to think about smart investment choices, either to keep people in their own homes or to get them out of a hospital, and I think that's the first point to go to. Actually, that was the first point of action in the letter from the consultants at the Royal College of Emergency Medicine, about investing more in social care. To help us to do that, to lead some of that clinical consensus, we have appointed Jo Mower as a national clinical director for unscheduled care. Jo is an emergency department consultant based in Cardiff, and part of her role will be some of that leadership and looking at national systems leadership and local practice across the country. I think she'll be well received by her peers in emergency departments across the country as one part of our response to this whole-system challenge.
Welsh: Diolch i chi am y cwestiynau a'r sylwadau, ac yn arbennig eich agoriad ac am gydnabod cyfraniad ein staff yn yr hyn sy'n dal i fod yr amser mwyaf anodd o'r flwyddyn. Byddaf yn dechrau â'ch pwyntiau terfynol ar y tymor ffliw. Ar y brechlyn, rydym ni bob amser yn gweithio gyda phartneriaid ar draws y DU wrth geisio archebu a chytuno ar y ffurf fwyaf priodol o frechlyn ar gyfer y rhywogaeth fwyaf tebygol. Gyda'r rhywogaethau gwahanol sy'n bodoli yn ystod y tymor ffliw bob blwyddyn, ceir bob amser elfen o geisio deall yr hyn y dylai hynny fod, ond rydym ni'n gwneud y dewisiadau hynny yn synhwyrol ac yn ofalus fel systemau gofal iechyd - nid oes gwahaniaeth penodol, fel petai, rhwng gwahanol genhedloedd. Ac mae'n dal yn wir mai'r brechlyn ffliw yw'r amddiffyniad mwyaf effeithiol sydd gan bobl rhag y ffliw cyn y tymor ffliw, ac, mewn gwirionedd, rhan o'm pryder, bob blwyddyn, yw bod rhywun yn dweud nad yw'r brechlyn ffliw yn effeithiol o gwbl. Felly, mae angen i ni annog mwy o bobl i fanteisio ar y brechiad, sy'n mynd yn ôl at eich pwynt am annog mwy o fanteisio ar y brechiad ymhlith staff iechyd a gofal yn y rheng flaen, yn ogystal ag aelodau o'r cyhoedd sydd mewn perygl. Oherwydd fy mod i wedi cael cyflwr arennau yn flaenorol, rwyf i mewn grŵp risg fy hun, felly rwy'n cael y brechiad rhag y ffliw bob blwyddyn. Felly, nid wyf i'n cael rhywun yn rhoi nodwydd yn fy mraich mewn fferyllfa gymunedol dim ond er mwyn cael cyfle i dynnu fy llun; mae wir angen y pigiad arnaf i hefyd. Ac mae'n rhywbeth y gallwn ni ei wneud mewn swyddogaeth fach, gan ddangos rhywfaint o arweiniad. Ond, eleni, mewn gwirionedd, gwnaethom ni ddechrau gydag ymgyrch gafodd ei harwain gan y Gweinidog dros iechyd y cyhoedd ar y pryd. Rydym ni mewn gwirionedd wedi gweld cynnydd yn y niferoedd sy'n manteisio ar draws staff iechyd a gofal, felly edrychaf ymlaen at weld beth yw'r ffigurau terfynol, ac yna i weld pa welliannau eraill y mae angen i ni eu gwneud, oherwydd nid oes unrhyw gymryd arnom o gwbl bod ein sefyllfa o ran niferoedd staff yn arbennig yn ddigonol neu yr hoffem ni ddweud bod y sefyllfa wedi'i datrys, oherwydd yn sicr nid ydyw. Rwyf wedi gweld yn uniongyrchol yr achosion o gau wardiau a'r gostyngiad mewn capasiti y mae'r achosion o ffliw wedi'u golygu. Pan oeddwn i yn adran damweiniau ac achosion brys Ysbyty Maelor Wrecsam yn ddiweddar, roedden nhw'n cau un ardal oherwydd bod ganddyn nhw dri achos o ffliw wedi'u cadarnhau yno. Felly, mae'n effeithio ar allu gwirioneddol o fewn y gwasanaeth, ac mae effaith ganlyniadol i hynny drwy'r drws ffrynt a'r cefn hefyd. Mae'n debyg bod hyn yn fy arwain at eich pwynt am drosglwyddiadau gofal, felly, hefyd. Oherwydd rhan o'r hyn y mae angen inni ei wneud yw meddwl am sut yr ydym ni mewn gwirionedd yn cael pobl allan o ran yr ysbyty o'r system pan nad oes angen iddyn nhw fod yno mwyach. Dyna pam fod y rhan ragweledol o'r modelau hynny o ofal yn cyfrif. Mae model Ynys Môn yn bwysig mewn gwirionedd, gan fod llawer o hynny yn ymwneud â chadw pobl yn eu cartrefi eu hunain, yn ogystal â'u cael nhw allan. Dyna pam ei bod yn beth da, yn y flwyddyn ddiwethaf, ein bod wedi cael record dda ar oedi wrth drosglwyddo gofal, ond mae llawer mwy i'w wneud eto. Ond dylai'r £10 miliwn a gyhoeddwyd gennyf heddiw i fynd i mewn i'r system gofal cymdeithasol ein helpu i gael pobl allan o system yr ysbyty ac i bwynt mwy addas i'w gofal ddigwydd, oherwydd rydym yn cydnabod, ar unrhyw adeg, rydym wedi cael 300 i 400 o bobl yn feddygol iach ar draws y system. Ac, mewn gwirionedd, pe gallech chi ryddhau'r bobl hynny i fynd yn ôl i'w cartrefi eu hunain, lle bydd angen cymorth arnyn nhw, yna mewn gwirionedd byddai gennym ni lawer mwy o gapasiti ar gyfer pobl sydd angen gwely ysbyty. Byddai'n lleihau amseroedd aros, byddai'n ffordd fwy priodol i ddarparu gofal, ac yn sicrhau urddas a phriodoldeb, ac rydym ni'n debygol o weld canlyniadau gwell hefyd. Felly, mae angen inni fod yn edrych ar fuddsoddi mewn gwahanol rannau o'n system ar bwyntiau mewn amser, a dyna hefyd pam y mae'r timau yr wyf i wedi sôn amdanynt - os hoffech chi, y timau adsefydlu cymunedol a'r timau adnoddau cymunedol - yn rhan bwysig iawn o hynny hefyd. Ar y gwasanaeth tu allan i oriau, ceir darlun cymysg. Mae wedi bod yn fregus mewn gwahanol rannau o'r wlad ar bwyntiau gwahanol o amser, ac, unwaith eto, nid oes unrhyw bwynt mewn honni ei fod yn fater sydd wedi'i ddatrys. Credaf fod 111 yn dal i roi'r model gorau inni ar gyfer y dyfodol i helpu i ddatrys rhywfaint o'r her tu allan i oriau honno ledled y wlad, ac mae rhywbeth yno am hynny yn helpu i reoli ac ategu'r gwasanaeth y tu allan i oriau yn hytrach na'i ddisodli'n gyfan gwbl. Ac os edrychwch chi ar yr hyn a ddigwyddodd yn Abertawe, Castell-nedd Port Talbot ac, yn wir, Sir Gaerfyrddin, rydym ni wedi gweld gwelliant gwirioneddol yno hefyd. Felly, bydd mwy i ddod, a byddaf yn gwbl dryloyw â'r Siambr eto wrth i ni gael y gwerthuso hwnnw a'r cam ymlaen mewn 111 a'i gyflwyno ymhellach. Ar eich pwynt am y gwerthusiad gaeaf ac, yn benodol, rwy'n meddwl, ynglŷn â nifer y gwelyau, wel, rydym ni wedi cyflwyno tua 400 o welyau ychwanegol ar draws ein system - felly, os hoffech chi, maint ysbyty cyffredinol dosbarth o faint arferol. Ac eto, rydym ni'n dal i gydnabod heriau gwirioneddol mewn capasiti ar draws y system gyfan. Felly, yn y gwerthusiad o'r gaeaf y byddwn ni'n ei wneud gyda'r Coleg Brenhinol Meddygaeth Frys ac eraill, bydd angen inni edrych eto ar beth sydd wedi digwydd y gaeaf hwn, pa mor llwyddiannus y mae hwnnw wedi bod a heb fod ar adegau gwahanol mewn amser ac, rwy'n meddwl, yn lle mae angen inni gael capasiti ychwanegol ar draws ein system, boed hwnnw'n gapasiti ychwanegol yn rhan ysbyty y system gyda'r staff y mae angen inni eu cael i wneud hynny, neu p'un a, mewn gwirionedd, pe bai gennym ni welyau ychwanegol, byddem ni ond yn eu llenwi â mwy o bobl a ddim yn gwella llif ar draws ein system hefyd. Dyna lle mae angen inni feddwl am ddewisiadau buddsoddi deallus, naill ai i gadw pobl yn eu cartrefi eu hunain neu i'w cael nhw allan o'r ysbyty, ac rwy'n credu mai dyna'r pwynt cyntaf i fynd iddo. Mewn gwirionedd, dyna oedd y pwynt cyntaf o weithredu yn y llythyr gan yr ymgynghorwyr yn y Coleg Brenhinol Meddygaeth Frys, ynghylch buddsoddi mwy mewn gofal cymdeithasol. I'n helpu i wneud hynny, i arwain rhywfaint o'r consensws clinigol hwnnw, rydym wedi penodi Jo Mower fel Cyfarwyddwr Clinigol Cenedlaethol ar gyfer gofal heb ei drefnu. Mae Jo yn ymgynghorydd adran achosion brys yng Nghaerdydd, a rhan o'i swyddogaeth fydd rhywfaint o'r arweiniad hwnnw ac edrych ar systemau arweiniad cenedlaethol ac arferion lleol ledled y wlad. Credaf y bydd yn cael ei derbyn yn dda gan ei chymheiriaid mewn adrannau achosion brys ledled y wlad fel un rhan o'n hymateb i'r her system gyfan hon.